CELEX: C2005/155/02
Language: el
Date: 2005-06-25 00:00:00
Title: Υπόθεση C-117/05: Αίτηση εκδόσεως προδικαστικής αποφάσεως που υπέβαλε με διάταξη της 4ης Μαρτίου 2005 το Unabhängiger Verwaltungssenat des Landes Oberösterreich στο πλαίσιο της υποθέσεως M. Seidl κατά Bezirkshauptmannschaft Grieskirchen

25.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/1
            
         Αίτηση εκδόσεως προδικαστικής αποφάσεως που υπέβαλε με διάταξη της 4ης Μαρτίου 2005 το Unabhängiger Verwaltungssenat des Landes Oberösterreich στο πλαίσιο της υποθέσεως M. Seidl κατά Bezirkshauptmannschaft Grieskirchen
   (Υπόθεση C-117/05)
   (2005/C 155/02)
   Γλώσσα διαδικασίας: η γερμανική
   Με διάταξη της 4ης Μαρτίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων την 10η Μαρτίου 2005, το Unabhängiger Verwaltungssenat des Landes Oberösterreich, στο πλαίσιο της διαφοράς μεταξύ M. Seidl και Bezirkshauptmannschaft Grieskirchen, που εκκρεμεί ενώπιόν του, ζητεί από το Δικαστήριο των Ευρωπαϊκών Κοινοτήτων την έκδοση προδικαστικής αποφάσεως επί του εξής ερωτήματος:
   Έχουν τα άρθρα 43 επ. της Συνθήκης περί ιδρύσεως της Ευρωπαϊκής Κοινότητας την έννοια ότι συνιστά περιορισμό που δεν συμβιβάζεται προς την — εξασφαλιζόμενη με το άρθρο 43 της Συνθήκης περί ιδρύσεως της Ευρωπαϊκή Κοινότητας — ελευθερία εγκαταστάσεως το γεγονός ότι επιβάλλεται στον αιτούμενο την άδεια ιδρύσεως σχολής οδηγών, ο οποίος είναι υπήκοος κράτους μέλους και ζητεί άδεια ιδρύσεως σχολής οδηγών εντός άλλου κράτους μέλους, η υποχρέωση, κατά τις διατάξεις του κράτους εγκαταστάσεως, να μην κατέχει άλλη άδεια ιδρύσεως σχολής οδηγών;